Iktatószám: HIV/5116-1/2020.

Napirend sorszáma:

**Előterjesztés**

**Hévíz Város Önkormányzat Képviselő-testület**

**feladat- és hatáskörében eljáró polgármester részére**

**Tárgy:** A koronavírus járvány elleni védekezés érdekében szájmaszk biztosítása

**Készítette:** Papp Gábor polgármester

dr. Tüske Róbert jegyző

Antal Anita osztályvezető

H. Horváth Orsolya önkormányzati főtanácsadó

Varga András Teréz Anya Szociális Intézmény vezetője

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

**1.**

**Tárgy és tényállás ismertetése**

A kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

A lakosság védelme érdekében a koronavírus járvány elleni védekezés érdekében a lakosság és az intézmények dolgozói részére az önkormányzat 2020. évi költségvetésének átcsoportosításával, vásárolt szájmaszk biztosítását polgármesterként szükséges intézkedésnek tartom.

A szájmaszki kiosztásáról az intézményvezetőkkel és az operatív törzzsel lefolytatott konzultáció alapján a következő döntéseket hoztam és az alábbi felhívást bocsátom ki:

***„Tisztelt Hévíziek!***

*Hévíz város önkormányzata saját költségén többezer maszkot szerzett be a* ***hévízi lakosok*** *és a hévízi védekezésben és* ***intézményeinkben dolgozó*** *munkatársak védelme érdekében**valamint a* ***hévízi tartózkodási hellyel*** *rendelkezőknek. Jelenleg ugyan nem kötelező a maszkok viselése, azonban Hévíz ezzel is szeretne hozzájárulni a helyiek egészégének megőrzéséhez és a járvány terjedésének lassításához.*

***Milyen maszkot biztosít az önkormányzat és hogyan kell ezeket használni?***

*Akkor viselje a maszkot, amikor 1,5 méteren belüli távolságban van más emberekkel, például boltban, gyógyszertárban, postán, piacon. Az otthonában, autóban, utcán sétálva NEM szükséges annak felvétele!*

*Lakosonként 1 db mosható, újra hasznosítható textil maszkot és 1 db N95/FFP2-es védőmaszkot biztosítunk.*

***Textil szájmaszk: általános használatra, minden cseppfertőzéssel terjedő betegség ellen védelmet nyújt, mosható, vasalható, gőzölhető, ezt érdemes naponta egyszer elvégezni.***

***N95/FFP2 védőmaszk: molekuláris szintű védelmet nyújt szűrőjének köszönhetően, a forgalomban lévő maszkok közül a legnagyobb védelmet nyújtja. 36 órás viselési időre garantálja a teljes védelmet! NEM MOSHATÓ!***

*FONTOS!!!*

*- csak és kizárólag szappannal megmosott tiszta kézzel, tiszta arcra helyezze fel a maszkot*

*- a felhelyezés során ne érintse meg szemét, száját, orrüregét*

*- amennyiben szemüveget visel, azt is tiszta állapotban, a maszk felhelyezését követően tegye fel*

*- csak a gumis részt fogva helyezze fel, ne érintse meg a maszk belső felületét, és lehetőség szerint a külső felületét sem*

*- amennyiben nem használja a maszkot, helyezze egy tiszta zacskóba, vagy légmentesen zárható műanyag dobozba a következő használatig.*

***Mikor vehetik át a hévízi lakosok az ingyenes maszkokat?***

*2020. április 17-én (pénteken) és 18-án (szombaton)*

*9.00 – 12.00 óra között a 65 év feletti lakosok*

*13.00 – 17.00 között a 65 év alatti lakosok.*

***Hogyan vehetik át a maszkokat?***

*Lakcímkártya felmutatásával az adott lakcímre bejelentett valamennyi lakos számára átvehetik a maszkokat, így nem kell mindenkinek személyesen megjelennie az átvételhez. Az átadás megtörténtét az átadást végző kollégák jelölik a lakcím listában.*

*Amennyiben más lakcímre bejelentett hozzátartozójának, ismerősének is szeretné átvenni a maszkokat, hozza magával az adott lakcímet igazoló további lakcímkártyát is, így az ide bejelentett lakosoknak is átveheti a maszkokat.*

*Indokolt esetben (65 év felettiek, egészségügyi problémákkal küzdők számára, stb.) az önkormányzat vállalja a maszkok házhoz szállítását is. Házhoz szállítási igényüket a* [*kabinet@hevizph.hu*](mailto:kabinet@hevizph.hu) *e-mail címen vagy a 83/500-812-es telefonszámra jelezzék!*

***Hol vehetik át?***

*A város négy pontján alakít ki az önkormányzat átvevő helyeket, hogy a lehető legkisebb csoportosulással kioszthatók legyenek a maszkok. Amennyiben sorban állás alakulna ki, kérjük, hogy tartsák egymás között a 2 méretes, biztonságos távolságot!*

*Utcánként felosztva az alábbi pontokon várjuk a hévízieket:*

***Macchiato Kávézó Terasz, Széchenyi utca 7.***

*Attila utca 1-27.; Attila utca 2-44/B; Csányi köz; Dr. Moll Károly tér, Dr. Schulhoff Vilmos sétány; Erzsébet királyné utca, Honvéd utca 1-3., Honvéd utca 2-8.; Jókai utca; József Attila utca; Kölcsey Ferenc utca; Martinovics utca; Nyírfa utca; Petőfi Sándor utca; Rákóczi utca; Rózsa köz; Széchenyi utca; Zrínyi utca 1-23.; Zrínyi utca 2-16,*

***Brunszvik Teréz Napközi Otthonos Óvoda (Sugár u. 7.)***

*Ady Endre utca; Arany János utca; Árpád utca; Bartók Béla utca; Csokonai utca; Dr. Korányi Frigyes utca; Helikon utca; Honvéd utca 5-99., Honvéd utca 10-98.; Hűvösvölgy; Ifj. Reischl Vencel utca; Kossuth Lajos utca; Lótuszvirág utca; Park utca; Római utca; Semmelweis utca; Sugár köz; Sugár utca; Szent András utca; Templom köz; Tavirózsa utca; Váci Mihály utca; Vörösmarty M. utca,*

***Egregyi Múzeum (Zrínyi u. 123.) helyszínhez tartozó utcák jegyzéke***

*Attila utca 29-99; Attila utca 46-98; Búzavirág utca; Dombföldi utca; Dombi sétány; Dr. Mikolics Ferenc utca; Dr. Babócsay utca 27-től a végéig; Dr. Babócsay utca 28-tól a végéig; Egregyei szőlőhegy; Egregyi utca; Fisli József köz; Katona József utca; Kodály Zoltán utca; Mikes utca; Zrínyi utca 18-98; Zrínyi utca 25-99;*

***Móricz Zsigmond és Fecske utca elágazásánál lévő buszmegálló***

*Akác utca; Dr. Babócsay utca 1-25.; Dr. Babócsay utca 2-22.; Balassi Bálint utca; Büki utca; Bem József utca; Berzsenyi Dániel sétány; Budai Nagy Antal utca; Dózsa György utca; Effinger Károly utca; Fecske utca; Fenyő utca; Fortuna utca; Hunyadi utca; Kisfaludy utca;*

*Móricz Zsigmond utca; Madách utca; Madách köz; Nagy Imre utca; Négyszög major; Szabó Lőrinc utca; Tölgyfa utca; Vajda Ákos utca; Veres Péter utca;*

***A maszk nem minden!***

*Egészségünk megőrzése érdekében a legfontosabb a* ***folyamatos és rendszeres kézhigiéné****, az arc érintésének kerülése, valamint minden olyan hely kerülése, ahol sok ember tartózkodik. #maradjotthon #kollektívönvédelem*”

A védőmaszkok beszerzésének szükséges fedezetét a Hévíz Város Önkormányzat 2020. évi költségvetéséről szóló 5/2020. (II.12.) önkormányzati rendelet 1/9 melléklet általános tartalék terhére bruttó 28.215.527,- Ft összegben biztosítom.

A kiosztást végzők kijelöléséről és szükséges technikai feltételekről külön intézkedek.

**2.**

**Hévíz Város Önkormányzat Polgármesterének**

**69/2020. (IV.15.) határozata**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A koronavírus járvány elleni védekezés érdekében Hévíz városban 2020. április 15-én lakcímmel (lakóhellyel vagy tartózkodási hellyel) rendelkező magánszemélyek részére térítésmentesen szájmaszk és használati útmutató átadását rendelem el 2 db/fő mennyiségben ennek keretében 1 db N95/FFP2 szájmaszkot és 1db textil szájmaszkot biztosítva. A szájmaszkok kiosztására 2020. április 17-én (pénteken) és 18-án (szombaton) 9.00 – 12.00 óra között a 65 év feletti lakosok, továbbá 13.00 – 17.00 között a 65 év alatti lakosok részére a külön hirdetményben meghatározottak szerint kerül sor.

2. A maszkok átvételére személyesen vagy szóbeli meghatalmazás alapján meghatalmazott útján, indokolt esetben (65. év felettiek, mozgásukban egészségügyi állapotuk miatt korlátozottak részére) kiszállítással kerül sor.

3. Kétség esetén a lakcímet a Lakcímet Igazoló Hatósági Igazolvány (lakcímkártya) felmutatásával igazolni kell.

4. A védőmaszkok beszerzésének szükséges fedezetét a Hévíz Város Önkormányzat 2020. évi költségvetéséről szóló 5/2020. (II.12.) önkormányzati rendelet 1/9 melléklet általános tartalék terhére bruttó 28.215.527,- Ft összegben biztosítom.

Felelős: H. Horváth Orsolya önkormányzati főtanácsadó

Antal Anita osztályvezető

Határidő: 2020. április 17-től kiosztásig folyamatos

Hévíz, 2020. április 15.

Papp Gábor

polgármester

**Hévíz Város Önkormányzat Polgármesterének**

**70/2020. (IV.15.) határozata**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A koronavírus járvány elleni védekezés érdekében az önkormányzati intézmények dolgozói és a koronavírus járvány megfékezésében a hévízi közfeladat-ellátásban közreműködők részére az intézményvezetőkkel történő egyeztetés alapján a feladat- és munkakörök sajátosságai, a járványveszély elhárításában történő részvétel és az ellátottakkal történő személyes találkozás gyakorisága alapján biztosítok szájmaszkot.

2. A szájmaszkok az intézményvezetők részére kerülnek átadásra és azok intézményi kiosztásának megszervezése, végrehajtása, dokumentálása az intézményvezetők feladata.

Felelős:dr. Tüske Róbert jegyző

Laczkó Mária igazgató

Hermann Katalin igazgató

Nagy Sándorné óvodavezető

Varga András intézményvezető

Határidő: 2020. április 20.

Hévíz, 2020. április 15.

Papp Gábor

polgármester

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető  pénzügyi fedezet |  |  |
| Antal Anita | osztályvezető |  |  |
| H. Horváth Orsolya | önkormányzati főtanácsadó |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Varga András | intézményvezető |  |  |
|  |  |  |  |