Iktatószám: HIV/4348-1/2020.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**feladat- és hatáskörében eljáró polgármester részére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról 21/2014. (IV. 29.) önkormányzati rendelet módosításáról

**Az előterjesztő:** Varga András Intézményvezető

**Készítette:**  Varga András Intézményvezető

Fábiánné Hoffman Márta hatósági osztályvezető

**Megtárgyalta:** ---

**Törvényességi szempontból ellenőrizte:** dr. Tüske Róbert jegyző

Varga András

intézményvezető

**1.**

**Tárgy és tényállás ismertetése**

Tisztelt Polgármester Úr!

A kihirdetett vészhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

A Polgármester úr döntését kezdeményezem.

A Teréz Anya Szociális Integrált Intézmény (továbbiakban: TASZII) által biztosított házi segítségnyújtás térítési díj fizetés megfizetésének átmeneti mentességét javasolja az intézményvezető, az alábbi indoklással:

* a házi segítségnyújtás feladaton a járványügyi veszélyhelyzettel összefüggésben jelentősen megnövekedett az igénybevevők száma
* a 88/2020. (IV. 5.) Korm. rendelet alapján a veszélyhelyzettel összefüggésben a 16. § (1) h) pontja szerint *„házi segítségnyújtás esetében az újonnan felvételre kerülő személlyel személyi gondozásra irányuló megállapodást kell kötni, és a veszélyhelyzet időszakát nem kell figyelembe venni a személyi gondozás éves átlagának meghatározásakor”*
* a nehéz helyzetbe kerülő 40 család, valamint a meglévő gondozottaink számára jelentős segítség lenne a szolgáltatás térítési díj fizetési kötelezettségének átmeneti felfüggesztése
* járványügyi szempontból a készpénzforgalom mérséklése is indokolt mind az ellátottak, mind pedig a munkatársak esetében; ellátottjaink közül pedig kevesen rendelkeznek otthoni internet hozzáféréssel utalással történő fizetéshez, valamint az idősek védelme érdekében a bankfiókból történő utalás sem lenne optimális

Az intézményvezető javasolja, hogy a *Hévíz Város Önkormányzat Képviselő-testületének 21/2014. (IV. 29.) önkormányzati rendelete a szociális szolgáltatásokról és a személyes gondoskodást nyújtó gyermekjóléti ellátásokról* „15. § (1) b) házi segítségnyújtás” esetében, a hévízi lakosokra vonatkozó *4. számú mellékletben* meghatározottak helyett: **2020. március 15-től a járványügyi veszélyhelyzet lezárultát követő 30. napig térítésmentesen legyen igénybe vehető**.

A döntés a fenti ellenőrzi előírásnak határidőben történő megfelelés miatt indokolt, szükséges és arányos döntés.

Kérem, hogy az előterjesztésről szóló döntést szíveskedjen meghozni.

**2.**

**Hévíz Város Önkormányzat Képviselő-testületének**

**16/2020. (IV.15.) önkormányzati rendelete**

**a szociális szolgáltatásokról és**

**a személyes gondoskodást nyújtó gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Polgármestere a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a szociális igazgatásról szóló 1993. évi III. törvény 92. § (1)-(2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §** A szociális szolgáltatásokról és a személyes gondoskodást nyújtó gyermekjóléti ellátásokról szóló Hévíz Város Önkormányzat Képviselő-testületének21/2014. (IV. 29.) önkormányzati rendelet a következő 20/A. §-al egészül ki:

*„20/A. § A házi segítségnyújtás szociális szolgáltatás 2020. március 15-től a 40/2020. (III. 11.) Korm. rendelettel kihirdetett veszélyhelyzet megszűnését követő 30. napig intézményi térítési díjmentes.”*

**2. §** (1)Ez a rendelet a kihirdetését követő napon lép hatályba és hatályba lépését követő napon hatályát veszti.

(2) A 20/A. § rendelkezéseit visszamenőlegesen 2020. március 15-től kell alkalmazni, a rendelkezés a folyamatban lévő ügyekre is kiterjed.

Hévíz, 2020. április 15.

|  |  |
| --- | --- |
| dr. Tüske Róbert | Papp Gábor |
| jegyző | polgármester |

Kihirdetve:

Hévíz, 2020. április 15.

dr. Tüske Róbert

jegyző

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Fábiánné Hoffman Márta | Hatósági osztályvezető |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| TASZII  Varga András | intézményvezető |  |  |